CELEX: 62016CN0377
Language: el
Date: 2016-07-07 00:00:00
Title: Υπόθεση C-377/16: Προσφυγή της 7ης Ιουλίου 2016 — Βασίλειο της Ισπανίας κατά Ευρωπαϊκού Κοινοβουλίου

29.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 314/13
            
         Προσφυγή της 7ης Ιουλίου 2016 — Βασίλειο της Ισπανίας κατά Ευρωπαϊκού Κοινοβουλίου
   (Υπόθεση C-377/16)
   (2016/C 314/19)
   Γλώσσα διαδικασίας: η ισπανική
   
      Διάδικοι
   
   
      Προσφεύγον: Βασίλειο της Ισπανίας (εκπρόσωπος: M. J. García-Valdecasas Dorrego)
   
      Καθού: Ευρωπαϊκό Κοινοβούλιο
   
      Αιτήματα
   
   Το προσφεύγον ζητεί από το Δικαστήριο:
   
               —
            
            
               να ακυρώσει την πρόσκληση εκδηλώσεως ενδιαφέροντος-Συμβασιούχοι υπάλληλοι ομάδας καθηκόντων Ι-Οδηγοί (H/M)-EP/CAST/S/16/2016 (1).
            
         
               —
            
            
               να καταδικάσει το Ευρωπαϊκό Κοινοβούλιο στα δικαστικά έξοδα.
            
         
      Λόγοι και κύρια επιχειρήματα
   
   
               1.
            
            
               
                  Πρώτος λόγος: παράβαση των άρθρων 1 και 2 του κανονισμού 1/58 (2) και 22 Χάρτη θεμελιωδών δικαιωμάτων της Ευρωπαϊκής Ένωσης (ΧΘΔΕΕ) (3) και 1δ του κανονισμού υπηρεσιακής κατάστασης, λόγω του περιορισμού της επικοινωνίας μεταξύ EPSO και υποψηφίου, η οποία συντελείται μόνο στην αγγλική, γαλλική και γερμανική γλώσσα, συμπεριλαμβανομένου του εντύπου υποβολής υποψηφιότητας.
            
         
               2.
            
            
               
                  Δεύτερος λόγος: παράβαση του άρθρου 82 του καθεστώτος που εφαρμόζεται στο λοιπό προσωπικό [της Ευρωπαϊκής Ένωσης] και το οποίο εμπεριέχεται στον κανονισμό υπηρεσιακής κατάστασης, λόγω της απαιτήσεως ικανοποιητικής γνώσεως δεύτερης επίσημης γλώσσας της Ένωσης χωρίς αυτό να είναι αναγκαίο για την εκτέλεση των καθηκόντων που καλούνται να φέρουν εις πέρας οι επιλεγέντες υποψήφιοι.
            
         
               3.
            
            
               
                  Τρίτος λόγος: παράβαση των άρθρων 1 και 6 του κανονισμού 1/58, του άρθρου 22 ΧΘΔΕΕ, του άρθρου 1δ, παράγραφοι 1 και 6, του κανονισμού υπηρεσιακής κατάστασης, και του άρθρου 82 του καθεστώτος που εφαρμόζεται στο λοιπό προσωπικό [της Ευρωπαϊκής Ένωσης], διότι περιορίζει αδικαιολόγητα την επιλογή δεύτερης γλώσσας σε τρεις μόνο γλώσσες, ήτοι την αγγλική, γαλλική και γερμανική, αποκλείοντας τις λοιπές επίσημες γλώσσες της Ευρωπαϊκής Ένωσης.
            
         
               4.
            
            
               
                  Τέταρτος λόγος: η επιλογή της αγγλικής, της γαλλικής και της γερμανικής, ως δεύτερης γλώσσας του διαγωνισμού, συνιστά αυθαίρετη επιλογή η οποία συνεπάγεται διάκριση λόγω γλώσσας, που απαγορεύεται από το άρθρο 1 του κανονισμού 1/58, το άρθρο 22 του ΧΘΔΕΕ και το άρθρο 1δ, παράγραφοι 1 και 6, του κανονισμού υπηρεσιακής κατάστασης.
            
         
      (1)  ΕΕ 2016, C 131 A, σ. 1.
   
      (2)  Κανονισμός 1 του Συμβουλίου, της 15ης Απριλίου 1958, περί καθορισμού του γλωσσικού καθεστώτος της Ευρωπαϊκής Οικονομικής Κοινότητας (ΕΕ ειδ. έκδ. 01/001, σ. 14), όπως τροποποιήθηκε πρόσφατα από τον κανονισμό (ΕΕ) 517/2013 του Συμβουλίου (ΕΕ 2013, L 158, σ. 1).
   
      (3)  EE 2016, C 202, σ. 389.